Šteklenie v hrdle, sposobujuce silny kasel az davenie
Zacne to silnym steklenim v spodnej cadti hrdla, sposobujuci silny velmi suchy kasel az zvracanie. Som zachripnuta.
Dobrý deň,
ďakujeme za Vašu otázku.
Uvádzané ťažkosti môžu mať rôznu príčinu, ako napríklad alergia, reflux, či bežné prechladnutie. V prípade alergie je suchý kašeľ najčastejšie sprevádzaný s opuchom hrdla a ťažkostami pri prehĺtaní. Reflux je stav, pri ktorom dochádza k návratu žalúdočnej šťavy a potravy zo žalúdka do pažeráku. Vyskytuje sa aj bolesť v oblasti žalúdka či hrudníka, nafukovanie, dráždenie na kašeľ, pocit kyslej chuti v ústnej dutine. Zvracanie môže byť ako dôsledok silného dráždivého kašľu. V prípade virózy sa objavia aj iné ťažkosti ako je bolesť brucha, nechutenstvo, či hnačka.
Na zachripnutie a škrabanie v hrdle je vhodné zvoliť pastilky na zvlhčenie hrdla ako sú
Hydropastilky
,
Lišajníkové pastilky
. Možno ich kombinovať s Kalciovým sirupom, ktorý sa používa ako podporná liečba pri alergických a zápalových ochoreniach. Taktiež je vhodná kombinácia s pastilkami, alebo sprejom s obsahom antiseptika, napríklad
Neo-angin
. Je to liek s dezinfekčným účinkom. Zmierňuje bolesť hrdla, pomáha pri zachrípnutí a pri zápaloch v ústnej dutine. Vhodný aj pre diabetikov.
Na utlmenie suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ).Tam patria všetky prípravky, ktoré obsahujú liečivá ako butamirát, dextrometorfán, oxeladín, levodropropizín, kodeín. Odporúčam kvapky Tussin zo skupiny antitusík. Pomáha tlmiť suchý, dráždivý kašeľ. Dávkovanie pre dospelých a deti s vyššou hmotnosťou: 40 - 50 kg 20 kvapiek 3x denne, 50 - 70 kg 30 kvapiek 3x denne, nad 70 kg 35 kvapiek 3x denne.
V prípade ak sa zdravotný stav nezlepší do niekoľkých dní, alebo sa zhorší, odporúčam návštevu u lekára. On na základe vyšetrenia Vášho zdravotného stavu určí vhodný spôsob liečby.
Prajem skorú úľavu od ťažkostí.
S pozdravom,
PharmDr. Anna Pacalajová